- Hindi News
- National
- स्वास्थ्य विभाग के 44 कर्मचारियों के आज जारी हो सकते हैं प्रमोशन व नियमितीकरण आदेश
स्वास्थ्य विभाग के 44 कर्मचारियों के आज जारी हो सकते हैं प्रमोशन व नियमितीकरण आदेश
सागर | स्वास्थ्य विभाग के चतुर्थ श्रेणी कर्मचारियों के पदोन्नति और नियमितीकरण आदेश आज जारी हो सकते हैं। इस मामले में तमाम औपचारिकताएं पूरी हो चुकी हैं। सिर्फ आदेश जारी होना बाकी है। आदेश जारी होने से विभाग के करीब 44 कर्मचारियों को फायदा मिलेगा। सीएमएचओ ऑफिस सूत्रों के अनुसार विभाग के चतुर्थ श्रेणी कर्मचारियों की पदोन्नति और नियमितिकरण का मामला लंबे समय से अटका था। कर्मचारी कई मर्तबा नियमितिकरण और पदोन्नति के लिए डीपीसी किए जाने की मांग को लेकर प्रदर्शन कर चुके थे। इसके बाद भी ऐसा नहीं किया जा रहा था। इससे कर्मचारियों में असंतोष था। अपनी मांगों को पूरा करने के लिए कर्मचारी संघ के जरिए कई मर्तबा स्वास्थ्य विभाग के अफसरों को पत्र लिख चुके थे। साथ ही प्रदर्शन भी कर चुके थे। हाल ही विभाग ने कर्मचारियों की डीपीसी की मांग पूरी कर दी। विभाग ने 23 दिसंबर को समिति की बैठक कर कंटेनजेंसी कर्मचारियों को नियमित करने का रास्ता साफ कर दिया। इसके बाद वार्डबॉय, मेस सर्वेंट, स्वीपर, आया, चौकीदार, वाहन चालक, कुक, धोबी तथा परिवीक्षा अवधि चपरासी पद के कर्मचारियों के नियमितीकरण पर मुहर लग चुकी है।
Ãकर्मचारियों की पदोन्नति और नियमितिकरण के संबंध में डीपीसी हो चुकी है। फाइल भी कंपलीट है। अब सिर्फ आदेश जारी होने की देर है। कोई व्यवहारिक अड़चन नहीं आई तो सोमवार को आदेश जारी हो सकते हैं। - डॉ. दिनेश कौशल, सीएमएचओ, सागर
tgl_Latn sot_Latn hin_Deva hin_Deva hin_Deva hin_Deva